L'ambient saludable en una empresa és el resultat del benestar físic i mental dels seus treballadors.
La generació d'aquest ambient, que està lligat a l'ètica empresarial, s'ha convertit en els darrers anys en una necessitat que repercuteix molt positivament en la motivació dels treballadors i, per tant, en la imatge i la qualitat del servei que ofereixen les empreses.
Per tant, aspectes tan diversos com un entorn laboral agradable, les mesures per a la millor conciliació dels temps laboral i personal, o els horaris flexibles, estan directament relacionades amb factors clau per a l'èxit d'un projecte empresarial, com la satisfacció dels clients, l'estalvi i la competitivitat, i comencen a ser fonamentals davant dels estímuls clàssics vinculats a un bon salari o altres incentius purament econòmics.
En resposta a aquesta nova realitat, us oferim una guia que us ajudarà a crear un ambient saludable a la vostra empresa a través de la millora en l'organització del treball i el benestar dels treballadors.
El resultat d'aquest procés és l'optimització dels recursos i una millora del procés productiu.
Pel que fa a l'àmbit de l'alimentació, l'Administració ha editat diverses guies amb consells per millorar l'equilibri nutricional dels àpats, les carmanyoles i el contingut de les màquines expenedores d'aliments i begudes.
Us oferim una guia amb la definició dels aspectes que cal tenir en compte per construir una empresa realment saludable, entenent la salut i el benestar de tots els membres de l'organització com un valor empresarial.
La guia permet conèixer la situació de les plantilles en l'àmbit de la salut i dóna una sèrie de pautes que cal seguir per millorar-la.
L'oferta de condicions de treball atractives i saludables, com un entorn laboral agradable, mesures per a la millor conciliació del temps laboral i personal, o els horaris flexibles, són un benefici per als treballadors i per a l'empresa, perquè els treballadors motivats afavoreixen la competitivitat de les empreses.
La Guia de l'Empresa Saludable es divideix en cinc capítols:
També inclou una guia resum de les bones pràctiques i les experiències de diferents empreses saludables, i un test d'autodiagnòstic que us ajudarà a conèixer la situació de la vostra empresa i a dissenyar un pla estratègic que donarà coherència a les accions que realitzeu en aquest àmbit.
Us oferim un recull de recomanacions per millorar l'equilibri nutricional dels àpats i del contingut de les màquines expenedores d'aliments i begudes.
Els àpats han de potenciar preferentment els aliments més característics de l'alimentació mediterrània i les tècniques culinàries o preparacions suaus, que afavoreixen la digestió i faciliten la continuïtat de la jornada laboral.
Pel que fa a l'oferta de les màquines expenedores d'aliments i begudes, ha de prioritzar productes que contribueixin a una alimentació saludable en lloc d'aquells que tenen un contingut elevat en sal, sucres i greixos.
En les begudes, cal potenciar i prioritzar:
En els aliments sòlids ( snacks ), cal potenciar i prioritzar:
La majoria de centres de treball ofereixen als treballadors la possibilitat de portar el dinar en carmanyoles i els facilita l'espai i les condicions de refrigeració (nevera) i escalfament (microones) adequades.
Us oferim una guia amb consells per a la preparació d'una carmanyola equilibrada i amb menjar adequat a cada època d'any, així com per la correcta conservació dels aliments durant el seu transport.
És un projecte que té com a objectiu facilitar la pràctica de l'activitat física quotidiana tot fomentant l'ús de les escales a l'entorn laboral.
La campanya utilitza rètols ben visibles (adhesius i cartells), que es col·loquen en llocs estratègics dels edificis -punts de decisió com ara la recepció, l'ascensor, els graons- amb missatges que promouen l'ús de les escales.
Està demostrat que aquesta intervenció és molt efectiva per augmentar el nivell d'activitat física dels treballadors.